སྤྲེལ་ལོ་སྤྲེལ་ཟླ།
བདེ་ཆེན་ག་ན་ཙཀྲའི་ཆོ་གའི་ཕན་ཡོན་མོས་ལྡན་
དྭངས་བ་བསྐྱེད་པའི་ཏམ་བུ་རའི་
སྒྲ་དབྱངས་བཞུགས༔
ཨཱཿ ཆོས་དབྱིངས་སྐྱེ་མེད་ཀློང་ལས་རང་ཤར་བའི༔ མ་འགགས་གསུང་གི་རོལ་པ་ཡི་
གེའི་གཟུགས༔ འགྲོ་ཀུན་བླང་དོར་འབྱེད་པའི་སྒྲོན་མེ་མཆོག༔ རང་བྱུང་དགོངས་པའི་ཀློང་
ནས་འདི་ལྟར་ཤར༔ མ་འོངས་སེམས་ཅན་ལས་ངན་འཁྲུལ་དབང་གིས༔ དགེ་བཅུའི་ཁྲིམས་
ཉམས་མི་དགེ་བཅུ་ཡི་ལམ༔ ཞུགས་སྟེ་ངན་སོང་གསུམ་གྱིས་རྒྱུ་བསགས་ནས༔ ཉོན་མོངས་
འཆོལ་ཉོག་རབ་ཏུ་བྱེད་པ་ལས༔ དུག་ལྔའི་རྟོག་པ་མེ་ལྟར་ཆེས་ཆེར་རྒྱས༔ དེ་ལས་སྡོམ་
གསུམ་དམ་ཚིག་འགལ་བ་དང༔ འདས་རལ་གྱུར་པས་སེམས་ཅན་བདེ་སྐྱིད་ཉམས༔ ཞེ་སྡང་
ཆགས་ལས་གྱུར་དབུལ་ཞིང་ཕོངས་པ་དང༔
འཀྲེས་ཞིང་སྐོམ་པས་གདུང་ཞིང་མུ་གེ་དང༔
ལས་གྱུར་དམག་འཁྲུག་སྲོག་གཅོད་དར༔ ཚེ་ཐུང་ནད་མང་གློ་བུར་འཆི་རྐྱེན་ཆེ༔ འདོད་
འབྱོར་དགུ་བསགས་ན་ཕུང་དགུའི་རྒྱུ་རུ་འགྱུར༔ གཏི་མུག་ལས་གྱུར་མ་རིག་ལོག་ལྟས་སྒྲིབ༔
རྨུག་འཐིབ་བརྒྱལ་མྱོས་གསོ་རུ་མི་གཏུབ་པའི༔ ནད་རིམས་ཡམ་གྱིས་མི་ཕྱེད་ཕྱག་མས་
འདེབས༔ ཕྲག་དོག་ལས་གྱུར་རྩོད་དང་འགྱེད་པ་དང༔ ནང་མི་མཐུན་ཞིང་ཕ་སྤུན་དམེ་འཁྲུག་
དར༔ སྡེ་འཁྲུག་ཡུལ་འཁྲུག་སིལ་བུར་བྱེ་བྲལ་འབྱུང༔ ང་རྒྱལ་ལས་གྱུར་དུག་ལྔ་རང་ཁར་
འདི་ཕྱི་གཉིས་མེད་ལོག་པའི་རྗེས་སུ་
སྤྱོད༔ རང་སྐྱོན་མི་མཐོང་གཞན་ལ་གནོད་འཚེ་བསྐྱལ༔ འདི་ཕྱི་གཉིས་མེད་
འབྲང༔ ཀྱེ་མ༔ཀྱེ་ཧུད་དེ་འདྲའི་དུས་སྐལ་ཚེ༔ རྣལ་འབྱོར་དད་ལྡན་སྒྲུབ་བརྩོན་ཕོ་མོ་རྣམས༔
བློ་སྙིང་བྲང་གསུམ་ང་ལ་གསོལ་བ་ཐོབ༔ བདག་ནི་བོད་འབངས་ཡོངས་ཀྱི་ལྷ་སྐལ་ཏེ༔ ཤ་ཟ་
སྲིན་གླིང་དཔལ་རིའི་རྒྱལ་ཁབ་ནས༔ མོས་གུས་གདུང་བས་གསོལ་བ་སུས་བཏབ་ན༔ དད་
80

སྤྲེལ་ལོ་སྤྲེལ་ཟླ།
ལྡན་དེ་ཡི་དྲུང་དུ་གློག་ལྟར་འོང༔ ཞལ་མཇལ་ལུང་བསྟན་བྱིན་གྱིས་མི་རླབས་རེ༔ ཐ་ཚིག་ཡིན་
ནོ་ཐེ་ཚོམ་མེད་པ་ཡི༔ ཨོ་རྒྱན་བདག་ལ་གསོལ་བ་སྙིང་ནས་ཐོབ༔ ཁྱད་པར་ཡར་མར་ཚེས་
བཅུའི་དུས་ཀྱི་ཚེ༔ ཅི་འབྱོར་འདོད་ཡོན་སྣ་ཚོགས་ཚོགས་སུ་བཤམས༔ སྤོད་ལྡན་གཏོར་མ་
མཆོད་པའི་དཀྱིལ་འཁོར་བཞེངས༔ ལྟག་སྤྲོད་འཁྲོལ་ཞིང་མོས་གདུང་དྲག་པོ་ཡིས༔ ཚིག་
བདུན་གསོལ་འདེབས་ལན་གསུམ་བརྗོད་གྱུར་ན༔
སྐད་ཅིག་ཉིད་ལ་ང་ཉིད་དངོས་སུ་འོང༔
དུས་ངན་སེམས་ཅན་སྡུག་བསྔལ་ང་ཡིས་སེལ༔ གང་ཞིག་རྣལ་འབྱོར་དམ་ཚིག་ལྡན་པ་རྣམས༔
བསྟན་དང་འགྲོ་བའི་དོན་དུ་ཚོགས་འཁོར་གྱིས༔ བྱ་བ་གང་བརྩམས་འཇིགས་པ་བརྒྱད་ལས་
སྐྱོབས༔ དབུལ་ཞིང་ཕོངས་པའི་འཇིགས་པ་དང་བྲལ་ནས༔ འདོད་རྒུ་ལོངས་སྤྱོད་ཕུན་སུམ་
ཚོགས་པར་འགྱུར༔ དོན་རྣམས་ཉམས་ཤིང་རླུང་རྟ་རྒུད་པ་ན༔ ཅི་བསམ་དོན་འགྲུབ་ལས་
བརྩམ་ཐོག་མེད་འ
ཀ་མེད་འབྱུང༔ ནད་དང་གདོན་གྱིས་འཚེ་ཞིང་སྡུག་བསྔལ་ན༔ ནད་གདོ །དོན་སྡུག་
བསྔལ་ཀུན་ལས་གྲོལ་བར་འགྱུར༔ ཕ་རོལ་དགྲ་དང་རྒོལ་བས་འཇིག་གྱུར་ན༔ འཇིགས་མེད་
ཕྱོགས་ལས་རྣམ་པར་རྒྱལ་བར་འགྱུར༔ རྨོངས་འཐིབས་མ་རིག་དྲྭ་བས་བཅིང་གྱུར་ན༔ ཤེས་
རབ་ཡེ་ཤེས་མཆོག་ཏུ་རྒྱས་པར་འགྱུར༔ མཐོང་ན་མི་མཐུན་ཆོག་མི་བཙུན་པའི་ཚེ༔ གཞན་
སྣང་དབང་དུ་རང་བཞིན་འདུ་བར་འགྱུར༔ ཅི་དང་ཅི་བསམ་གསོལ་བ་བཏབ་གྱུར་ན༔ གེགས་
མེད་དོན་གཉིས་མྱུར་དུ་འགྲུབ་པར་འགྱུར༔ དམ་ཚིག་འགལ་ཉམས་འདས་རལ་གྱུར་པ་ན༔
ཉམས་པ་སྐོང་ཞིང་སྡིག་སྒྲིབ་འདག་པར་འགྱུར༔ ལྟ་བ་གོལ་ནོར་འཁྱུགས་ཤོར་བྱུང་གྱུར་ན༔
སྒྲིབ་མེད་གོལ་སར་ཆོད་ཅིང་མངོན་གྱུར་འགྱུར༔ འཁོར་བའི་བརྩོན་རར་དྲག་པོ་འཐུམ་གྱུར་ན༔
ཐར་པའི་ལམ་ལ་བཙན་ཐབས་གྲོལ་བར་འགྱུར༔ སོ་བྱང་སྔགས་ཀྱི་དམ་ཚིག་ཉམས་པ་ན༔
ཚོགས་ཀྱི་འཁོར་ལོས་བསྐང་ཞིང་བྱང་བར་འགྱུར༔ བསྟན་དང་འགྲོ་བའི་དོན་ལ་བརྩོན་པ་ན༔
ཚོགས་ཀྱི་འཁོར་ལོས་མཐའ་རྒྱས་གེགས་མེད་འགྱུར༔ མ་མོ་མཁའ་འགྲོ་ལྷ་སྲིན་འཁྲུགས་གྱུར་
ན༔ འཁྲུག་པ་ཞི་ཞིང་ལས་བཞི་ལྷུན་གྲུབ་འགྱུར༔ སྐྱེ་དང་སྐྱེ་བར་སྡིག་པའི་ལས་རྣམས་ཀུན༔
81

སྤྲེལ་ལོ་སྤྲེལ་ཟླ།
གྲུབ་མ་ཐག་ཏུ་བྱང་ཞིང་དག་པར་འགྱུར༔ ས་དང་ལམ་གྱི་ཡོན་ཏན་ཐམས་ཅད་ནི༔ ཚོགས་
ཆེན་རྫོགས་པས་མྱུར་དུ་ཐོབ་པར་འགྱུར༔
ཚོགས་འཁོར་གཅིག་གིས་ལས་ངན་སྡིག་སྒྲིབ་དག༔
མདོར་ན་ཚོགས་ཀྱི་འཁོར་ལོ་སུས་བསྐོར་བ༔
ངན་སོང་གསུམ་གྱི་གནས་ཐར་སྐྱེ་སྒོ་
ཆོད༔ ཕྱིར་མི་ལྡོག་པའི་གཏན་སྲིད་ཟིན་པར་འགྱུར༔ ཚོགས་ཀྱི་འཁོར་ལོའི་འདོད་ཡོན་བཟའ་
བཏུང་རིགས༔ འགྲོ་བ་ཀུན་གྱི་ཁ་རུ་སོང་ཚད་ནི༔ རྔ་ཡབ་པདྨ་འོད་དུ་སྐྱེ་བར་འགྱུར༔ ཐེ་
ཚོམ་མེད་དོ་ཕྱི་རབ་རྗེས་འཇུག་རྣམས༔ ཁྱད་པར་དུས་ཀྱི་རྒྱལ་པོ་སྤྲེལ་གྱི་ལོ༔ སྤྲེའུའི་ཟླ་བའི་
ཚེས་བཅུའི་དུས་མཆོད་བཟུང༔ ཅི་འབྱོར་ལོངས་སྤྱོད་ཚོགས་ཀྱི་འཁོར་ལོ་བསྐོར༔ ཕོངས་པ་
མེད་པ་མཆོད་པའི་རྫས་སུ་འབུལ༔ གསེར་དངུལ་དར་ཟབ་རྟ་ཁྲབ་ནོར་རྒྱན་དང༔ མཁོ་རྒུའི་
ཡོ་བྱད་ཅི་ཡོད་ཚོགས་སུ་བཤམས༔
ཚོགས་གཉིས་ཡོངས་སུ་རྫོགས་པའི་ཐབས་ཆེན་པོ༔
ཚོགས་ཀྱི་འཁོར་ལོ་འདི་ཉིད་བསྐོར་བ་བྱ༔ སྟོང་གསུམ་འཇིག་རྟེན་བྱེ་བ་ཕྲག་བརྒྱ་ན༔ ཚོགས
ཀྱི་འཁོར་ལོས་ཡོངས་སུ་འགེང་བར་འགྱུར༔ ཕྱོགས་བཅུའི་རྡུལ་རྙེད་ཞིང་གི་འཇིག་རྟེན་ན༔
ཚོགས་ཀྱི་འཁོར་ལོས་ཡོངས་སུ་རྒྱས་པར་འགྱུར༔ འཕགས་པ་ཀུན་ཏུ་བཟང་པོའི་མཆོད་སྤྲིན་
བཞིན༔ དུས་བཞི་རྟག་པར་རྒྱུན་དུ་གནས་པར་འགྱུར༔ མཆོད་པ་ལས་ཀྱང་མཆོད་པའི་ཆར་
ཆེན་པོས༔ རྒྱལ་བ་རྒྱ་མཚོའི་ཞིང་ཀུན་འགེངས་པར་འགྱུར༔ བསམ་མི་ཁྱབ་པའི་ཡེ་ཤེས་
ཡོན་ཏན་ཀུན༔ སྐལ་བཟང་དེ་ཡི་རྒྱུད་ལ་འཇུག་པར་འགྱུར༔ རིགས་དྲུག་འཁོར་བའི་སེམས་
ཅན་མ་ལུས་པ༔ གྲོལ་དྲུག་ཚོགས་ཀྱིས་སངས་རྒྱས་ས་རུ་འགྱུར༔ ཕན་ཡོན་བརྗོད་བྱ་བསྒྲང་
ལས་འདས་མོད་ཀྱང༔ རྒྱ་མཚོའི་འགྱིངས་ལས་སྐྲ་རྩེའི་ཟིལ་པ་འདི༔ སྙིགས་དུས་དུག་ལྔས་
གཟིར་བའི་སེམས་ཅན་དང༔ སྐལ་ལྡན་ཕོ་མོ་སྤྲོ་བ་བསྐྱེད་པའི་ཕྱིར༔ པདྨ་བདག་གིས་རྡོ་རྗེའི་
གསུང་གི་སྒྲ༔ སྙིང་གི་བདུད་རྩིའི་གསོས་སུ་ཤར་བའོ༔ ས་མ་ཡ༔ རྒྱ་རྒྱ་རྒྱ༔ བདག་འདྲ་དུས་
སྙིགས་སྔགས་ནག་བིདྱ་དྷ་ར་དྷརྨེ་ཤྭ་རས་ཀ་དག་དབྱིངས་ཀྱི་བརྡ་ལས་ཕབ་རིམ་བཞིན་དུ་སྐལ་བཟང་རིགས་ཀྱི་སྨྱུ་གུར་སོན་པ་
མ་ཎི་དྷྭ་ཛས་བྲིས་པ་འདིས་ཀྱང་ལུས་ཅན་པདྨ་འོད་དུ་སྐྱེ་བའི་རྒྱུ་གྱུར་ཅིག _ དགེའོ།། དགེའོ།། དགེའོ།། །།
82